**Din altă lume...**

*Alexandru Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te ştiu,te cunosc de undeva

Te-am văzut cândva

În altă lume,

Şi mi-ai lăsat adânci urme.

Tu cu părul cel moale,

Cu ochii blânzi şi de sidef

Cu mâini fine şi pale

Cu piept plin de voluptate.

Mirosul tău,din altă lume,

Îl ştiu,îmi îmbată nările.

Dinţi ca albe spume

De mare învolburată, ale tale

Sunt oare stelele de pe cer?

Sau tot din altă lume sunt

Aştrii blânzi ce mă privesc.Ce pot să cer?

Decât milă,sunt o fiinţă de pe pământ.

Nu mă oropsi cu magia ta

Venită din alt timp

Cu zâmbetul tău şi cu gura ta

Ce mă face să cobor în Limb.

În altă viaţă te-am văzut?

Nu cred!..în eternitate nu te ştiu,

Din timp te-ai rupt.

Cum eu inima mi-am învolburat şi scriu

Acum cuvinte şterse fără viaţă,

Pentru tine,mireasa mea din altă lume.

Nu pot să fiu din a ta spiţă

Nu sunt măreţ sunt om simplu.

Privesc cerul albastru ce toarce

O poveste din alte lumi.

Pe tine nu te văd,în ce

Văzduh ai mai respirat,în ce humi

Ţi-ai plimbat,tu, trupul tremurător?

Ard de dorinţă şi stăruitor

Spune-mi de unde te ştiu

Şi lasă-mă să mai scriu

Poveşti uitate din altă lume

Despre tine...